Aðalfundur í Antares: Prát um eftirløn og um at sigla við norskum skipum Hin 2. mai var aðalfundur hildin í felagnum. Í fyrsta umfari møttu bara 14 limir, tað er ein limur ov lítið, til at fundurin var viðtøkuførur. Tískil varð boðað til eykaaðalfundar beinanvegin, og síðani var aðalfundurin avgreiddur við millum øðrum góðum práti um viðurskifti, sum viðkoma limum felagsins. Frederiksen, skrivari og fyriskipari, sigur millum annað í aðalfundarfrágreiðingini, at nógv kjak hevur verið um eftirlønor og um veitingar. Eisini norskar veitingar eru uppi í kjakinum. -Eitt mál, ið upptekur fleiri, er hetta við tænastutíð fyri at fáa sjømanspensjon í Noregi. Man vera gjørligt at leggja saman tænastutíð úr Danmark ella Annars er greitt at arbeiðast má politiskt fyri at fáa møguleika fyri frítøku fyri eftirlønargjaldinum. Tosa var eisini um Heilsutrygd. HT er kært fyri bróta styriskipanarlógina § 55. Óvist er hvørja lagnu kæran fær, men alt eftir niðurstøðuni og grundgevingini, má umhugsast at fara í rætting við málinum um. Bíða verður tó eftir úrskurði frá kærunevndini. Síðan var tosa um samskifti við norskar mynduleikar um ymiskt. Norska maskinmeistarfelagið bjóðaði sær til at koma til Føroya at kunna um norsk viðuskifti, men síðan geva teir avboð. Seinni hevur verði skrivligt samskifti sum hevur ført til eina skrivliga kunning um eftirlønir og sosialar veitingar. Hesar verða sendar limunum. -Petur Mohr hevur arbeitt við ALS og barnsburðarfarloyvi og slíkum í sambandi við dupulta gjalding–bæði í Danmark og Føroyum. Trupult er at fáa svar frá myndugleikunum, men ALS hevur viðurkent, at óneyðugtr er at gjalda, tá tú ert í donskum A-jassa. Komið er eisini inn í lógina um AM-grunnin, at tað ber til at søkja um frítøku, sigur Marin Sonny í aðalfundarfrágreiðingini. Hann sigur víðari í frágreiðingini:” Tosað varð nógv um at fara uppá eftirløn í Norra, har ein fær ratu frá 62 til 67 og heldur so fram í folketrygd. Kann gevast sum 60 ár, men best at bíða til 62, annars verður man mótroknaður. Hevur ikki nakra ávirkan, siga summir. Tosað var um at sigla við norskum fiskiskipum, har krav er um, at eitt ávíst tal av fólkinum skal vera av staðnum, har báturin er skrásettur. Summir hava uppliva, at hetta er ein forðing hjá føroyingum. Vit vita tó ov lítið konkret um hetta og vóna at fáa meira at vita frá limum. Ein frágreiðing var frá einum persóni um, at hann hevði stovnað privata eftirløn, ið Lív síðan hevði gjørt til eina samlagstrygging við nógv verri treytum. Hetta undirstrikar tørvin á at fylgja við í egnum eftirlønarviðurskiftum. MinID og BankID. Tað er lætt at søkja MinID á netinum. Men BankID, ið krevst til at koma inn á bankakonti, má søkjast í bankanum. Yvirhøvur eitt gott kjak um innihaldið í kunningini frá DNMF, um veitingar og eftirlønir. Vit viðmæla limum at lesa skjølini, tá tey verða send út.”